
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 26
                                                            din 28 ianuarie 2021
privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 224/17.12.2020, respectiv a  Listei de prioritate pentru acordarea locuinţelor A.N.L.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 85/05.01.2021 şi la Consiliul Local Sighișoara cu nr. 1.783/22.01.2021, de referatul de aprobare, înregistrat cu nr. 86/05.01.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019, privind Codul administrativ, cu modificările și completările ulterioare;

Având în vedere procesul - verbal cu nr. 30.978/29.12.2020 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 224/17.12.2020, pentru domnul Grigore Gheorghe a apartamentului nr. 6, situat în Municipiul Sighișoara, strada Miron Neagu, nr. 5, compus din 2 (două) camere și dependințe, urmare a cererii doamnei Sîrbu Ionela Mădălina, în calitate de soţie a domnului Sîrbu Alexandru - Petrişor, înregistrată la Municipiul Sighișoara cu nr. 29.876/11.12.2020, prin care aduce la cunoştinţă refuzul schimbului de locuinţă; pentru doamna Tornea Tania a apartamentului nr. 4, situat în Municipiul Sighișoara, strada Miron Neagu, nr. 1, compus din 2 (două) camere și dependințe, urmare a cererii doamnei Csoma Ioana, înregistrată la Municipiul Sighișoara cu nr. 30.878/28.12.2020, prin care se comunică renunţarea la repartiţia acordată conform prevederilor art. 1 pct. 1 din Hotărârea Consiliului Local Sighișoara nr. 224/17.12.2020; pentru domnul Blanga Iulian - Sebastian a apartamentului nr. 1, situat în Municipiul Sighișoara, strada Aleea Panseluţelor, nr. 25, compus din 2 (două) camere și dependințe, urmare a cererii domnului Szolosi Adrian - Ştefan, înregistrată la Municipiul Sighișoara cu nr. 30.627/22.12.2020, prin care se comunică renunţarea la repartiţia acordată conform prevederilor art. 1 pct. 3 din Hotărârea Consiliului Local Sighișoara nr. 224/17.12.2020;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;  

Având în vedere prevederile Hotărârii Consiliului Local Sighișoara nr. 224/17.12.2020 privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 182/16.09.2020, respectiv a Listei de prioritate pentru acordarea locuinţelor A.N.L.; 

Având în vedere adresele S.C. Apă Termic Transport S.A. nr. 2081/12.10.2020 şi nr. 1461/16.07.2020, înregistrate în mod corespunzător la Municipiul Sighișoara cu nr. 24.647/12.10.2020 şi nr.16.840/16.07.2020, cu referire la locuințele libere aflate în administrarea acestei societăți; 

Având în vedere cererea - declarație a doamnei Sîrbu Ionela Mădălina, în calitate de soţie a domnului Sîrbu Alexandru - Petrişor, înregistrată la Municipiul Sighișoara cu nr. 29.876/11.12.2020, prin care  aduce la cunoştinţă refuzul schimbului de locuinţă propus în baza prevederilor art. 8 alin. (6) din Legea nr. 152/1998 privind înfiinţarea Agenţiei Naţionale pentru Locuinţe, de către Comisia socială de analiză pentru repartizarea locuințelor pentru tineri, destinate închirierii, construite prin Agenția Națională pentru Locuințe, cu locuinţa vacantă de aceeaşi categorie situată în Municipiul Sighișoara, str. Miron Neagu, nr. 5, ap. 6, compusă din 2 camere şi dependinţe;

Având în vedere cererea doamnei Csoma Ioana, înregistrată în mod corespunzător la Municipiul Sighișoara cu nr. 30.878/28.12.2020, prin care se comunică renunţarea la repartiţia apartamentului nr. 4, situat în Municipiul Sighișoara, strada Miron Neagu, nr. 1, repartizat conform prevederilor art. 1 pct. 1 din Hotărârea Consiliului Local Sighișoara nr. 224/17.12.2020;

Având în vedere cererea domnului Szolosi Adrian - Ştefan, înregistrată în mod corespunzător la Municipiul Sighișoara cu nr. 30.627/22.12.2020, prin care se comunică renunţarea la repartiţia apartamentului nr. 1, situat în Municipiul Sighișoara, strada Aleea Panseluţelor, nr. 25, repartizat conform prevederilor art. 1 pct. 3 din Hotărârea Consiliului Local Sighișoara nr. 224/17.12.2020;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe; 
            Având în vedere Raportul de specialitate al Direcției Administrarea Patrimoniului, înregistrat cu nr. 87/05.01.2021, cu propunerea de repartizare în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 224/17.12.2020, respectiv a Listei de prioritate pentru acordarea locuinţelor A.N.L.;
 Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare, 
H O T Ă R Ă Ş T E:

Art. 1. Se aprobă repartizarea în regim de închiriere a locuinţelor pentru tineri construite prin Agenţia Naţională pentru Locuinţe, astfel: 

1. Se repartizează apartamentul nr. 6, situat în Municipiul Sighișoara, strada Miron Neagu, nr. 5, compus din 2 (două) camere și dependințe, domnului Grigore Gheorghe.

2. Se repartizează apartamentul nr. 4, situat în Municipiul Sighișoara, strada Miron Neagu, nr. 1, compus  din 2 (două) camere și dependințe, doamnei Tornea Tania.

3. Se repartizează apartamentul nr. 1, situat în Municipiul Sighișoara, strada Aleea Panseluţelor, nr. 25, compus din 2 (două) camere și dependințe, domnului Blanga Iulian - Sebastian.

Art. 2. Date fiind prevederile articolului precedent, se aprobă modificarea Anexei nr. 1 la Hotărârea Consiliului Local Sighișoara nr. 224/17.12.2020, în sensul că se elimină din Lista de prioritate pentru acordarea locuințelor A.N.L. următoarele poziții după cum urmează:

         - poziția 8, privind pe Grigore Gheorghe, cu domiciliul în Sighișoara, str. Caraiman, nr. 29D, punctaj 56, data cererii 15.01.2019, nr. camere 2, conform articolului precedent din prezenta hotărâre;

          - poziția 9, privind pe Tornea Tania, cu domiciliul în Sighişoara, str. Gheorghe Lazăr, nr. 27, ap. 1, punctaj 56, data cererii 01.03.2019, nr. camere 2, conform articolului precedent din prezenta hotărâre;

          - poziția 11, privind pe Blanga Iulian-Sebastian, cu domiciliul în Sighişoara, str.  Nouă, nr. 5, punctaj 56, data cererii 09.09.2019, nr. camere 2, conform articolului precedent din prezenta hotărâre.    
  Art. 3. Date fiind prevederile articolelor precedente, în urma modificărilor, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre. 
  Art. 4. Celelalte prevederi ale Hotărârii Consiliului Local Sighișoara nr. 224/17.12.2020 își păstrează valabilitatea. 
  Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.
 Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gall Ernő     
                                                  Contrasemnează pentru legalitate
                                     SECRETARUL GENERAL al municipiului,
                                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Administrarea Patrimoniului;

  3 ex. Compartimentul Spaţiu locativ;

  3 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.
19 ex.

B.A. 

